Nog ‘n suksesvolle Boerefees te Hoërskool Wagpos | Blink Boer
25/08/2016UncategorizedDie Boer Blink	Hoërskool Wagpos is nie net ‘n spogskool wanneer dit kom by akademie en sport nie, maar hulle het ook ‘n suksesvolle boerdery en melk- ery. ‘n Melkery wat daai lekker drink jogurt maak en verskaf. Dan word die Wagpos Boerefees ook nog elke jaar gehou en dit lok duisende mense.
Dit skop al vroeg in die oggend af, wanneer mense langsaam hulle huise verlaat en die koue weer aanpak om ‘n draai te maak by die Boerefees by stalletjies wat alles van kos tot klere verkoop. Die mallemeule is gesog en sorg vir hope pret vir oud en jonk, maar veral vir die jongspan, wat aanhoudend daarop ry. Die trompoppies wat opgetree het en die perde het ook vir groot vermaak gesorg. Wagpos se eie Jeugskou het getoon waarom die Hoërskool Wagpos die beste in sy soort is. Plaaslike talent het deur die dag opgetree en Tjiff en Tjaff het glimlaggies op die kleiner kinders se gesiggies gebring.
Soos die son stadig begin sak het, het almal op die paviljoene bymekaargekom om na die talentvolle Brendan Peyper te luister (en te kyk, veral die vroulike geslag). Met Brendan Peyper se lekker musiek kon die toeskouers heerlik saam laat sing en dans. Meneer en Mevrou Wagpos is ook aangekondig tydens Brendan Peyper se optrede en so kon Wagpos ook met hulle sterk manne en beeldskone dames spog.
Met nog ‘n suksesvolle Boerefees agter die rug het Wagpos weereens bewys waarom hulle die titel as die beste Skool verower het.
← Melk, Lente en die Nuwe Lewe	Bernard Mostert verower Goud by die ABO Noord-Wes Kampioenskappe →